SKS 64. ekspedīcija

SKS 64. ekspedīcija (Expedition 64, ISS-64, Экспедиция МКС-64) bija ASV Nacionālās aeronautikas un kosmosa administrācijas (NASA), Krievijas Roskosmos un Japānas JAXA kosmonautu pastāvīgā ekspedīcija Starptautiskajā kosmosa stacijā (SKS) no 2020. gada 21. oktobra līdz 2021. gada 17. aprīlim.

 Ekspedīcijas gaita 
64. ekspedīcija sākās 2020. gada 21. oktobrī ar kosmosa kuģa Sojuz MS-16 atvienošanos un turpināsies līdz kosmosa kuģa Sojuz MS-17 atvienošanai 2021. gada aprīlī. 2020. gada 17. novembrī stacijā ieradās kosmosa kuģa Crew-1 apkalpe.

Lai atbrīvotu vietu nākamajam kuģim pie moduļa Rassvet, 2021. gada 19. martā Sojuz MS-17 veica pārkabināšanos uz Poisk moduli. Vairākas stundas pirms manevriem kuģa apkalpe Sergejs Rižikovs, Sergejs Kuds-Sverčkovs un Ketlīna Rubinsa ieņēma savas vietas kuģī. 16:38:31 UTC Sojuz atvienojās un attālinājās 40 metrus. Tad tas aplidoja staciju, un 17:12:33  UTC pieslēdzās pie Poisk moduļa. Kuģi vadīja komandieris Rižikovs ar manuālo vadības sistēmu. Pēc Sojuz MS-17 atgriešanās uz zemes Poisk varēs izmantot iziešanai kosmosā, lai moduli sagatavotu Nauka laboratorijas moduļa pieņemšanai.

 Gaisa noplūde 
Gaisa noplūde no Zvezda moduļa, ko mēģināja novērst 63. ekspedīcijas dalībnieki, turpinājās. 13. novembrī tika novērots, ka plaisa ir palielinājusies līdz 4,4 cm. Vēlāk tajā pašā dienā kosmonauti blakus plaisai pamanīja skrambu. 17. novembrī plaisa tika pārklāta ar gumiju un alumīnija foliju, tomēr gaisa noplūde turpinājās. 18. novembrī Krievijas kosmonauti veica iziešanu kosmosā un apskatīja vietu Zvezda ārpusē, kur no iekšpuses bija plaisa, bet nekā aizdomīga nemanīja.

2021. gada februārī ieradās kravas kuģis Progress MS-16, kas atveda arī remonta komplektu, kas paredzēts gaisa sūces aizdarīšanai Zvezda modulī. Marta pirmajā pusē kosmonauti abām plaisām uzklāja hermētiķi vairākos slāņos un pastāvīgo ielāpu. Pēc nodalījuma hermētiskuma pārbaudes tika secināts, ka gaisa noplūde joprojām turpinās.

2. aprīlī apkalpe noklāja ar hermētiķi vēl trīs iespējamas noplūdes vietas. Pēc tam tika novērots, ka gaisa noplūde samazinājusies trīs reizes. Tika atklātas vēl trīs mazākas mikroplaisas.

 Apkalpe 
 Pozīcija Periods Kosmonauts Lid. pēc skaita Valsts /organizācija Kosmosa kuģis komandieris  — 2021. gada 17. aprīlis Sergejs Rižikovs 2. Roskosmos Sojuz MS-17 lidojuma inženieris 1  — 2021. gada 17. aprīlis Ketlīna Rubinsa 2. NASA Sojuz MS-17 lidojuma inženieris 2  — 2021. gada 17. aprīlis Sergejs Kuds-Sverčkovs 1. Roskosmos Sojuz MS-17 lidojuma inženieris 3  — 2020. gada 17. novembris – 2020. gada 17. novembris — 2021. gada 17. aprīlis Maikls Hopkinss 2. NASA SpaceX Crew-1 lidojuma inženieris 4  — 2020. gada 17. novembris – 2020. gada 17. novembris — 2021. gada 17. aprīlis Viktors Glovers 1. NASA SpaceX Crew-1 lidojuma inženieris 5  — 2020. gada 17. novembris – 2020. gada 17. novembris — 2021. gada 17. aprīlis Soiči Noguči 3. JAXA SpaceX Crew-1 lidojuma inženieris 6  — 2020. gada 17. novembris – 2020. gada 17. novembris — 2021. gada 17. aprīlis Šenona Volkere 2. NASA SpaceX Crew-1 lidojuma inženieris 7  — 2021. gada 9. aprīlis – 2021. gada 9. aprīlis — 2021. gada 17. aprīlis Oļegs Novickis 3. Roskosmos Sojuz MS-18 lidojuma inženieris 8  — 2021. gada 9. aprīlis – 2021. gada 9. aprīlis — 2021. gada 17. aprīlis Pjotrs Dubrovs 1. Roskosmos Sojuz MS-18 lidojuma inženieris 9  — 2021. gada 9. aprīlis – 2021. gada 9. aprīlis — 2021. gada 17. aprīlis Marks Vande Hei 2. NASA Sojuz MS-18

 Iziešanas atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība SKS-64 Poisk Sergejs Kuds-SverčkovsSergejs Rižikovs  15:12  21:59 6 h 48 min Šī bija Poisk moduļa pirmā izmantošanas reize iziešanai kosmosā, tāpēc pēc lūkas atvēršanas tika pārbaudīts lūkas blīvējums. Tad lūka tika aizvērta un paaugstināts spiediens modulī, lai pārbaudītu hermētiskumu. Pēc lūkas otrās atvēršanas kosmonauti sāka nomainīt Zarja moduļa termoregulācijas sistēmas paneļus, bet nevarēja atvērt jauno paneļu konteineru. Pēc tam viņi veica sagatavošanas darbus Pirs moduļa ekspluatācijas beigšanai: antena Tranzit-B tika pārvietota uz Poisk. Uz Zvezda moduļa tika nomainīta Impakt paraugu plate. Novērota vieta Zvezda ārpusē, kur no iekšpuses tika konstatēta gaisa noplūdes plaisa. SKS-64 Quest Maikls HopkinssViktors Glovers  11:28 18:24  6 h 56 min Columbus moduļa ārpusē tika uzstādīta Ka joslas ColKa antena liela datu apjoma lejupielādēšanai. Pēc tam astronauti veica kabeļu savienošanu no ColKa uz ārējo platformu Bartolomeo. Divus kabeļus pie Bartolomeo nevarēja savienot, un šis darbs tika atstāts kādai nākamajai iziešanai kosmosā. Tad tika noņemts ColKA pārsegs un izmests kosmosā. Astronauti pēc tam izņēma iekārtas no slūžu kameras un pārvietojās uz P6 kopni, lai izņemtu divas fiksācijas skrūves no saules bateriju paneļa masta. SKS-64 Quest Maikls HopkinssViktors Glovers  12:57 18:17 5 h 20 min Akumulatoru bateriju nomainīšanas darbi pie kopnes P4, kur agrāk nomainītam akumulatoram 2019. gada aprlīlī pārdega drošinātājs. Pie S1 kopnes noņemtas divas fiksācijas skrūves no saules bateriju paneļa masta un nomainīts EVTCG kameras komplekts. Pie Destiny uzstādīta jauna kamera. Pie Japānas JRMS manipulatora pamata uzstādīta WVEB kamera. SKS-64 Quest Ketlīna RubinsaViktors Glovers  11:12 18:16 7 h 4 min Saules bateriju paneļu modifikācijas komplektu uzstādīšanas darbi, kas noritēja lēnāk nekā paredzēts. Uz fermas P6 segmenta tika uzstādīts komplekts 2B, bet bija problēmas ar skrūvēm. 4B komplekta augšējais trijstūris tika samontēts, bet netika uzstādīts. SKS-64 Quest Ketlīna RubinsaSoiči Noguči  11:37 18:33 6 h 56 min Tika pabeigta saules bateriju paneļu modifikācijas komplekta 4B uzstādīšana un pievilktas komplekta 2B skrūves. SKS-64 Quest Maikls HopkinssViktors Glovers  13:14 20:01 6 h 47 min Pie fermas P6 segmenta tika noņemti divi veci amonjaka pārvienojumcilpas kabeļi, kas līdz 2007. gadam tika izmantoti Early Ammonia Servicer sistēmai.  Viens tika pārvietots uz Quest slūžu kameru. Uz slūžu kameras pārsega tika uzstādīts stīvinātājs. Tika strādāts pie Bartolomeo savienotājiem, kas radīja problēmas agrākā iziešanā. Tika pabeigta kabeļu novilkšana uz CP9 kameras vietu, un daļēji tika veikta kabeļu novilkšana uz CP8 vietu.

 Atsauces 

 Ārējās saites 
 64. ekspedīcija NASA mājas lapā  
 64. ekspedīcija Energija mājas lapā  

64
Kategorija:2020. gads kosmonautikā
Kategorija:2021. gads kosmonautikā